alexandrainst/scandi-wiki huggingface dataset:
Skjøtningberg

Skjøtningberg er et fraflyttet fiskevær i Lebesby kommune i Finnmark. Det ligger ytterst i Oksfjorden, rundt 10 kilometer nord for kommunesenteret Kjøllefjord.

Skjøtningberg var et større fiskevær tidlig på 1400-tallet, med 200-250 innbyggere. Men folketallet gikk ned, og i 1694 ble det rapportert at det bare bodde 7 mann her. Skjøtningberg kirke var hovedkirke for et prestegjeld frem til 1819, men kirkebygningen var alt på 1700-tallet svært forfalt og ble revet.

Været hadde vært et viktig sted for fiske drevet fra robåter, som en kunne ta på land under uvær. Dette kunne en ikke gjøre med større motorbåter. Storstormer i 1918 og 1932 raserte båtene fra Skjøtningberg, og fiskeværet ble til slutt forlatt.

Skjøtningberg blir i dag brukt som hytte- og fritidsområde. En kan besøke stedet for å se den store stranden som finnes her, samt «Svartholla», ei naturlig kysthule.

Fiskeren og stortingpolitikeren Christian Wallenius var fra Skjøtningberg.

Referanser 

Fiskevær i Troms og Finnmark
Bosetninger i Lebesby
Tidligere bosetninger i Troms og Finnmark
Lucanus wuyishanensis

Lucanus wuyishanensis er en billeart i famillien hjortebiller (Lucanidae).

Kjennetegn 
En ganske stor (hannen ca. 35 millimeter), kraftig, brunlig hjortebille. Mandiblene hos hannen er kraftige, lett krummede, men en innoverrettet tann litt utenfor midten forøvrig med noen mindre tenner, kløvede i spissen. Hodet er utvidet bakover og har en skarp kantkjøl. De knebøyde antennene har en fire-leddet vifte. Dekkvingene er brunlige. Beina er brunsvarte.

Levevis 
Arten er funnet ca. 1400 meter over havet.

Utbredelse 
Arten er utbredt i det sørøstlige Kina.

Systematisk plassering 

 Insekter, Insecta
 Ordenen biller, Coleoptera
 Underordenen Polyphaga
 Overfamilien Scarabaeoidea
 Familien hjortebiller, Lucanidae Latreille, 1806
 Underfamilien Lucaninae Latreille, 1806
 Stammen Lucanini Latreille, 1806
 Slekten Lucanus Scopoli, 1763
 Lucanus wuyishanensis Schenk, 1999

Kilder 
 Lucanidae du Monde - Lucanus wuyishanensis

Eksterne lenker 
 
 

Hjortebiller
Biller formelt beskrevet i 1999
Kinas insekter
Barthold Hansteen Cranner

Barthold Hansteen Cranner (født Barthold Hansteen 6. mars 1867 i Kristiania, død  2. februar 1925) var en norsk botaniker og professor ved Norges landbrukshøyskole.

Han var sønn av intstrumentmaker Christian Holberg Gran Olsen og Pauline Juliane Therese Dobbertin. Etter å ha blitt cand. philos. i 1889 studerte han plantefysiologi under Wilhelm Pfeffer i Leipzig fra 1892 til 1893. Fra 1894 var han overlærer i botanikk ved Norges landbrukshøyskole. I 1900 fikk han doktorgraden, og han ble i 1914 utnevnt til professor.

I sin forskning interesserte Cranner seg særlig for fosfatidene, fettlignende stoffer i plantecellene.

Utmerkelser
Cranner var medlem av Det Norske Videnskaps-Akademi fra 1910.

Litteratur
 Leiv Amundsen: Det norske Videnskaps-Akademi i Oslo 1857–1957. Oslo: Aschehoug, 1960

Norske botanikere
Professorer ved UMB
Medlemmer av Det Norske Videnskaps-Akademi
Fødsler i 1867
Dødsfall i 1925
Degdammen

Degdammen (eller Deg Hoveddam) er en steinfyllingsdam i Sirdal Kommune i Vest-Agder. Dammen regulerer elva Deg, og er den største av seks dammer som demmer opp innsjøen og vannmagasinet Valevatn. Den ble bygd i 1970.

Referanser 

Demninger i Norge
Svartevassdammen

Svartevassdammen (eller Dam Svartevatn) er en steinfyllingsdam i Forsand og Sirdal kommuner. Den demmer opp Svartevatn, som er vannmagasin for Duge Kraftverk. Dammen er 129 meter høy og har et volum på 5 mill. m³, og den er en av de største fyllingsdammene i Norge. Den sto ferdig i 1976, og sammen med Duge Kraftverk utgjorde det 4. byggetrinnet i Sira-Kvina utbyggingen. Sør for dammen ligger Grauthellervatnet og Stavanger Turistforenings hytte Grautheller.

Dammen ble mellom 2012-2015 oppgradert.

Referanser 

Demninger i Norge
Byggverk i Sandnes
Byggverk i Sirdal
Trøndelag FrP

Trøndelag Fremskrittsparti ble stiftet 27.Januar 2018, etter at Nord-Trøndelag og Sør-Trøndelag fylker ble sammenslått. Trøndelag FrP er Fremskrittspartiets fylkesorganisasjon i Trøndelag. Leder er Tommy Skatland fra Steinkjer, mens Terje Settenøy fra Nærøysund og Inge Bjørnebekk fra Trondheim er nestledere.

Fremskrittspartiet har lokalorganisasjoner i Flatanger, Frosta, Frøya, Heim, Hitra, Indre Fosen, Levanger, Malvik, Melhus, Meråker, Midtre-Gauldal, Namsos, Nærøysund, Oppdal, Orkland, Osen, Overhalla, Skaun, Steinkjer, Stjørdal, Trondheim, Verdal, Ørland, og Åfjord.

I perioden 2019–2023 har Fremskrittspartiet tre medlemmer av Trøndelag fylkesting: Lill Harriet Sandaune (gruppeleder), Tormod Overland og Terje Settenøy. I perioden 2017-2021 er partiet representert på Stortinget av Sivert Bjørnstad.

Ungdomsorganisasjonen Trøndelag FpU ble stiftet i 1978, og ledes av Viole Stene Grøtte.

Stortingsrepresentanter

Ledere 
Partiledere
Tommy Skatland 2019-
Anita Gilde 2018–2019

Gruppeledere
Lill Harriet Sandaune 2017-

Fremskrittspartiet
Millwall Lionesses

Millwall Lionesses (grunnlagt 1972) er en kvinnefotballklubb fra London som har vunnet FA-cupen.

Etter en tid for seg selv slo de seg sammen med herreklubben Millwall FC på 1980-tallet. Den kjente Hope Powell (født 1966) startet sin karriere her. Etter å ha vunnet FA Women's Cup i 1991 forlot Hope Powell og noen andre spillere laget, og dannet Charlton Athletic (kvinner) som ble et vinnerlag. 

Millwall var med i FA Women's Premier League på 1990-tallet. I 1997 vant de atter FA-cupen, mot Everton LFC, såvel som ligacupen. De  rykket de ned fra toppdivisjonen FA Women's Premier League National Division i 2001.  I 2008 rykket de opp igjen, men rakk ned igjen efter to sesonger.

Siden 2008 har de spilt i landets nest høyeste, som fra 2014 er WSL 2 av FA Women's Super League.  De spiller hjemmekampene på St. Paul's Sports Ground med plass til 2 500, etter å frem til 2015 ha spilt på Champion Hill og herrebanen The Den.

Eksterne lenker
 

Fotballag i England
Sport i London
Fotballag etablert i 1972
Kvinnefotballag
Kunstløp-NM på skøyter 2000

Kunstløp-NM på skøyter 2000 ble arrangert i Leangen Ishall i Trondheim den 18., 19. og 20. februar 2000.Teknisk arrangør var Trondhjems Skøiteklub.

Singel for kvinner var eneste konkurranse på programmet.

Resultater

Singel, kvinner senior

Singel, kvinner junior

Kilder 
 

Kunstløp-NM på skøyter
Sportsarrangementer i Trøndelag
Sport i Trondheim
Leangen
Kunstløp
Artikler i skøytesportprosjektet
Kunstløp i 2000
Reira Iwabuchi

Reira Iwabuchi (født 14. desember 2001 i Ichinoseki) er en japansk snøbrettkjører som konkurrerer i big air og slopestyle.

Under Junior-VM i snøbrett i 2018 tok hun to sølvmedaljer, først i slopestyle og dagen etter i big air, begge medaljene bak australske Tess Coady.

Iwabuchi debuterte i Vinter-X Games under Vinter-X Games Aspen 2018, der hun først endte på 5.-plass i slopestyle, før hun avsluttet med en sølvmedalje i big air.

Referanser

Eksterne lenker 
 
 Profil på ESPN.com

Japanske snøbrettkjørere
Deltakere for Japan under Vinter-OL 2018
Snøbrettkjørere under Vinter-OL 2018
Deltakere for Japan under Vinter-OL 2022
Snøbrettkjørere under Vinter-OL 2022
Japanske deltagere i X Games
Personer fra prefekturet Iwate
Fødsler i 2001
Darcy Sharpe

Darcy Sharpe (født 9. februar 1996 i Comox, Britisk Columbia) er en profesjonell snøbrettkjører fra Canada.

Under VM i freestyle og snøbrett 2015 tok han sølvmedalje i Big Air mellom finnen Roope Tonteri og amerikanske Kyle Mack.

Sharpe debuterte i Vinter-X Games med to 6.-plasser i Aspen 2016 og fulgte opp med én 4.-plass i big air under X Games Oslo 2016.

Han tok sin første X Games-medalje under Vinter-X Games Aspen 2018, der han tok sølv i slopestyle mellom nordmannen Marcus Kleveland og landsmannen Mark McMorris.

Referanser

Eksterne lenker 
 
 Profil på XGames. ESPN.com

Canadiske snøbrettkjørere
Canadiske deltagere i X Games
Snøbrettkjørere under Vinter-OL 2022
Deltakere for Canada under Vinter-OL 2022
Personer fra Vancouver Island
Fødsler i 1996
August Theodor Brömel

August Theodor Brömel (født 5. august 1799 i Ilm i Thüringen, død 18. januar 1851 i Bergen) var en tysk politisk flyktning som slo seg ned i Bergen som lærer og redaktør.

Liv
Brømel studerte i Halle og Jena i årene 1820 og 1821, og tok teologisk eksamen. På grunn av sin deltakelse i de hemmelige politiske selskapene ved de tyske universitetene (Burschenschaften) flyktet han først til Neustadt i Holstein, før han kom til Bergen i 1824 eller 1825. Her ble han etter en tid lærer ved realskolen, og senere bestyrer for skolen. I 1835 ble han adjunkt ved Bergen katedralskole. Han var dessuten medlem av styret for Bergens museum, og i årene 1830–35 var han assistent for biskop Neumann i egenskap av konstituert sogneprest ved den tyske kirken i Bergen.

Brömel var en av stifterne av det historiske tidsskriftet Urda, og leverte selv flere avhandlinger dit, blant andre «Norges fiskerier i fortiden». I 1842 fikk han Det Kongelige Norske Videnskabers Selskabs gullmedalje for besvarelse av spørsmålet «Hvori bestod den odel, Harald Haarfagre skal have berøvet Nordmændene?» På tysk utga han Die freie Verfassung Norwegens in ihrer geschichtlichen Entstehung («Norges frie forfatning i dens historiske utvikling», 1842).

I 1848 ble Brömel redaktør for den bergenske avisen Bergens Stiftstidende. Han sørget for at utenlandsstoffet i avisen ble fyldigere og utvidet skips- og handelsetterretningene. Under den første slesvigske krigen forsvarte Brömel og Stiftstidenden det slesvig-holsteinske partiet, og kom derfor opp i en lang polemikk med en annen bergensk avis, Bergenske Blade.

Litteratur
 Hjalmar Christensen: 

Tyske prester
Tyske historikere
Personer fra Bergen kommune
Personer fra Thüringen
Gabriel Holtsmark

Gabriel Gabrielsen Holtsmark (født 1. februar 1867 i Asker, død 20. juli 1954) var en norsk fysiker og aktuar.

Liv
Han var sønn av gårdbruker Bent Holtsmark på gården Tveiter i Asker og Anne Elisabeth Gabrielsen. I 1893 ble han gift med Margrete Weisse, datter av professor Johan Peter Weisse. De hadde fem barn, blant dem Johan Peter Holtsmark, Bent Holtsmark, Anne Holtsmark, Marie Holtsmark og Karen Holtsmark.

Etter å ha vært elev ved Otto Anderssens skole tok han examen artium i 1885 og studerte deretter realfag ved universitetet i Kristiania. I 1892 tok han matematisk-naturvitenskapelig lærereksamen, og i 1902 fikk han doktorgraden fra Universitetet i Würzburg, etter å ha studert under Wilhelm Wien. Fra 1889 var han ansatt ved forskjellige skoler i Kristiania. I 1902 ble han utnevnt til overlærer i fysikk og matematikk ved Norges landbrukshøyskole i Ås. Her arbeidet han særlig med statistiske problemer i jordbruksforskningen.

I 1910 tok han en stilling som aktuar i livsforsikringsselskapet Fram. Etter ti år i dette firmaet ble han i 1920 ansatt som direktør for Oslo handelsgymnasium. Han hadde denne stillingen til han gikk av for aldesgrensen i 1937.

Holtsmark utga flere læreboker i fysikk, som ble brukt i mange år. Den mest kjente var Lærebok i fysik for realgymnasiet og tekniske skoler, utgitt sammen med Daniel Isaachsen. Han var kronprins Olavs privatlærer i fysikk. Fra 1920 til 1923 var han medlem av Statens prisråd.

Utmerkelser
Holtsmark var medlem av Det Norske Videnskaps-Akademi fra 1909.

Litteratur
 Leiv Amundsen: Det norske Videnskaps-Akademi i Oslo 1857–1957. Oslo: Aschehoug, 1960

Norske fysikere
Norske aktuarer
Fødsler i 1867
Dødsfall i 1954
VM i rytmisk gymnastikk 2013

VM i rytmisk gymnastikk 2013 (verdensmesterskapet i rytmisk gymnastikk) ble arrangert i Kiev i Ukraina i 2013.

Medaljetabell

Referanser 

VM i rytmisk gymnastikk
Internasjonale mesterskap i Ukraina
Internasjonale mesterskap i 2013
Sport i Ukraina i 2013
Sport i Kyiv
Gymnastikk i Ukraina
Gymnastikk i 2013
VM i terrengløp 1978

VM i terrengløp 1978 (verdensmesterskapet i terrengløp) ble arrangert i Glasgow i Storbritannia i 1978.

Medaljetabell

Referanser 

VM i terrengløp
Friidrett i 1978
Friidrett i Storbritannia
Internasjonale mesterskap i Storbritannia
Internasjonale mesterskap i 1978
Sportsarrangementer i Skottland
Sport i Storbritannia i 1978
Sport i Glasgow
1978 i Skottland
Marcel Temporal

Marcel Temporal (født i 1881, død i 1964) var en fransk scenekunstner innen figurteaterfaget.

Ekteparet Agnar og Jane Mykle ble ved en tilfeldighet elever ved hans institutt i Paris i 1947.

Kunstnerisk virke 
Temporal var opprinnelig utdannet arkitekt, men ble en pasjonert dukkemaker og dukkespiller som også underviste andre i dukketeaterkunsten. Han startet kompaniet Les bonhommes Tempo, som ble svært godt mottatt av publikum og kritikere. Kompaniet benyttet dukker av ulike typer, som alle var tilvirket av Temporal selv. Hans favorittdukke synes å være dukken «Monsieur Chinel», som fagbokforfatteren og dukkespilleren Vibeke Helgesen mener må ha vært inspirasjonskilden til Jane Mykles dukke «Hr. Ønskekvist».

I 1936 startet Marcel Temporal å undervise andre i dukketeaterprofesjonen. Som pedagog ble Temporal en inspirator for en generasjon av europeiske dukkespillere og dukkemakere, ikke minst for sin egen sønn Jean-Loup Temporal samt for André Tahon. Både Temporal den yngre og Tahon skulle selv få en sentral posisjon i det franske dukketeatermiljøet.

Bokutgivelser 
 Marcel Temporal, Comment construire et animer nos marionnettes. (norsk: Hvordan bygge og bringe liv i marionettene våre) Armand Colin Bourrelier, 8. utgave, 1969

Referanser 

Dukketeater i Frankrike
Personer fra Paris
Fødsler i 1881
Dødsfall i 1964
Kaveh Rashidi

Kaveh Rashidi (født 19. juli 1988 i Elverum) er en norsk lege, forfatter og foredragsholder, bosatt i Oslo.

Bakgrunn og familie 
Foreldrene og Rashidis to eldre søstre flyktet fra krigen i Iran og kom til Trysil i 1984.

I 2013 døde Rashidis far, og i 2016 døde den ene søsteren, begge av kreft.

Rashidi og samboeren har en sønn og en datter.

Utdanning og jobb 
Kaveh Rashidi studerte medisin ved Universitetet i Oslo, og avla medisinsk embetseksamen i 2012 – da 23 år gammel. Han er lege i allmennmedisinsk spesialisering og jobber (per 2020) som fastlege i Oslo og assisterende bydelsoverlege i bydel St. Hanshaugen.

Rashidi er styremedlem i Amathea. Han har siden 2017 vært medlem av faggruppen for Medisinsk uforklarte plager og symptomer, som er underlagt Norsk faggruppe for allmennmedisin. Han ble samme året invitert inn i Helsedirektoratets råd for utredning/behandling av CFS/ME. Han er også dosent ved Universitetet i Oslo.

Fra 2014–15 jobbet han som prosjektleder i Kreftforeningen, og fra 2015–17 var han assisterende medisinsk redaktør i Tidsskrift for Den norske legeforening. 

Rashidi ble tildelt Legeforeningens pris for Årets Allmennlege 2022 for hans innsats for allmennmedisinen.

Rashidi ble tildelt Skamløsprisen i 2022

Media og skriving 
Kaveh Rashidi er fast spaltist i Aftenpostens A-magasinet. Han er også fast skribent i Tidsskrift for Den norske legeforening, der han skriver i spalten Legelivet.  

Han er lege i Hva feiler det deg? på NRK,  - sitter i ekspertpanelet på Helsekontrollen på TV 2, og var en av bidragsyterne til dokumentaren Koronadagbøkene på TV 2, der helsepersonell filmet seg selv og sine opplevelser da koronaviruspandemien kom til Norge. Han har også siden mars 2020 vært en del av trekløveret bak podcasten God Bedring fra NRK, sammen med programleder Cecilie Ramona Kåss Furuseth og psykolog Peder Kjøs.

Rashidi satt i juryen for Skamløsprisen 2018, og var hovedtaler for humanistiske konfirmanter i 2019.

Rashidi ga ut boken Manus om anus sammen med lege og komiker Jonas Kinge Bergland i februar 2018. Boken kom på bestselgerlisten til Bokhandlerforeningen og fikk gode anmeldelser i blant annet Aftenposten. Boken har blitt oversatt til russisk, polsk og ukrainsk. 

Vinteren 2020 ga han ut Kanskje du er frisk? en bok om alt det syke vi gjør for helsa vår, som blant annet ble omtalt som en "motgift mot helseangst og kvakksalveri" og en "tankevekker for media" av anmeldere. 

Våren 2022 ga han ut Hvorfor vokser det ikke hår på tunga?, som mottok gode anmeldelser blant annet i NRK. Boka var blant Norges best selgende bøker etter utgivelse.  

Høsten 2022 er Rashidi deltager i sesong 14 av 71° nord – Norges tøffeste kjendis

Han drev i 2019 det skjønnlitterære prosjektet 1001 måter å dø, der han hver søndag publiserte en fortelling om døden på en åpen blogg.

Bibliografi 

 2018: Manus om anus (sammen med Jonas Kinge Bergland) Gyldendal
 2020: Kanskje du er frisk? Vigmostad Bjørke
 2022: Hvorfor vokser det ikke hår på tunga? (barnebok) Cappelen Damm, ISBN 9788202697112

Referanser 

Norske leger
Foredragsholdere
Norske forfattere
Preben Fjell

Preben «Prebz» Thomassen Fjell (født 4. oktober 1990 på Sotra) er en norsk tidligere youtuber. Sammen med Dennis Vareide drev han den norskspråklige YouTube-kanalen PrebzOgDennis. Kanalen hadde omtrent 250 000 abonnenter og 175 000 000 visninger da det i januar 2018 ble kunngjort at kanalen skulle legges ned.

Biografi 
Fjell og Vareide møttes på Jeløy Folkehøyskole. Etter å ha hatt hver sine kanaler på YouTube, startet de en felles kanal høsten 2012.

I august 2017 hadde Prebz og Dennis: The Movie premiere. Filmen er en komedie om de fire mennene bak kanalen. På nyåret 2018 ble det kjent at kanalen skulle legges ned.

Etter at PrebzOgDennis ble lagt ned i 2018 har han jobbet som digital markedsfører, innholdsprodusent og radiovert. Frem til høsten 2021 var han fellesskaps- og innholdsmanager for nettleseren Vivaldi.

Høsten 2020 ble han ansatt i selskapet som utvikler matematikkspillet Numetry.

Referanser

Eksterne lenker 
 
 
 

Youtubere fra Norge
Personer fra Øygarden kommune
Nordmenn kjent via pseudonym
Hans Laxmand

Hans Laxmand (– død 30. mai 1443 på Flyinge i Skåne), var erkebiskop i Lunds stift fra 1436 til sin død.

Biografi 
Han var sønn av Peder Laxmand (d. 1401) og dennes første hustru Taleke Gotskalkdatter. Laxmand nevnes første gangen i 1410, da han var medlem av domkapitlet i Roskilde. Senere ble han erkediakon i Lund. I denne stillingen skrev han en skarp protest til kongen mot at domskapitlet skulle bestilles til «evig Psalterlesning». Han var således motstander av kong Erik av Pommern da han etterfulgte Peder Lykke (Bille) som erkebiskop. 

Som adelsmann hevdet han riksrådets interesser mot kongemakten. Han var selv tilhenger av kirkens uavhengighet i forhold til konge og pave, og fremstod som riksrådets reelle leder i kampen mot Erik av Pommern. Det førte omsider til at Christoffer av Bayern trengte Erik til side. I forhold til Kalmarunionen arbeidet han for at de enkelte landenes selvstendighet skulle bevares innenfor unionen. 

Planene lyktes, og nyttårsdag 1443 ble Christoffer kronet og salvet til «erkekonge av Danmark», en tittel som var oppfunnet for anledningen - trolig for å uttrykke likestilling mellom erkebiskop Laxmand og kongen - og aldri er blitt brukt av noen annen dansk monark. Straks etter påbegynte de to et nært samarbeid om en rekke felles forordninger. I Jylland og på Fyn var det aldri blitt orden på inndrivingen av bispetiende. Befolkningen nøyde seg med en mindre avgift, attpåtil kalt «biskopsgave». Men nå fikk bøndene ordre om å greie ut den korrekte, kanoniske bispetienden. En annen felles forordning la klostergodset under biskopene, begrunnet med en påstand om at munkene skulle ha forfalt moralsk. Her ignorerte kong Christoffer og Laxmand fullstendig de pavelige privilegiene som sikret klostrenes uavhengighet av bispene. 

Den nye kongen utarbeidet forordninger som styrket kirkens posisjon og selv fikk Hans Laxmand Lindholmen som personlig forlening sammen med fire sydskånske herreder, samt Trelleborg by med all kongelige rett på livstid for «den troskab og tjeneste (han) har vist os og vort rige Danmark».

Grav 
Laxmand døde plutselig i mai 1443, på høyden av sin karriere. Han ble gravlagt i Lund domkirkes kor, opprinnelig i Peder Lykkes kapell. På gravstenen kirkens krypt ses Laxmands gravsten med familievåpenet. Over våpenskjoldet ses en ridderhjelm kronet med en mitra, hvilket viser til at han var sønn av en ridder og selv ble erkebiskop. 

Laxmand ble etterfulgt i embetet av Tuve Nielsen.

Referanser 

Erkebiskop i Lund
Slekten Laxmand
Dødsfall i 1443
Fødselsår ukjent
VM i skyting 1925

VM i skyting 1925 (verdensmesterskapet i skyting) ble arrangert i St. Gallen i Sveits i 1925.

Medaljetabell

Referanser 

VM i skyting
Internasjonale mesterskap i Sveits
Internasjonale mesterskap i 1925
Sport i Sveits i 1925
St. Gallen (kanton)
Skytesport i Sveits
Skytesport i 1925
Alexander Henning Hanssen

Alexander Henning Hanssen (født 20. februar 1987 i Stavanger) er en norsk-canadisk skeletonkjører, som deltar i skeleton under Vinter-OL 2018.

Idrettskarriere

2016/17 
Hanssen deltok i VM i bobsleigh og skeleton 2017, der han kom på 32.-plass. I Europacupen i skeleton 2016/17 kom han på 41.-plass sammenlagt, og i den nordamerikanske cupen (North American Cup 2016/17) kom han på 17.-plass.

Han fikk to topp 10-plasseringer i Intercontinental Cup 2016/17, og endte der på femteplass sammenlagt, med 494 poeng. Han var rangert som nummer 35 i verden etter denne sesongen.

2017/18 
Han deltok i Europamesterskapet i skeleton 2017, og kom der på 16.-plass.

Han er tatt ut til å delta i skeleton under Vinter-OL 2018.

Referanser

Eksterne lenker 
 
  Profil hos IBSF

Norske skeletonkjørere
Deltakere for Norge under Vinter-OL 2018
Skeletonkjørere under Vinter-OL 2018
Fødsler i 1987
Personer fra Stavanger kommune
Catarina Furtado

Catarina Cardoso Garcia da Fonseca Furtado (født 25. august 1972 i Lisboa) er en portugisisk programleder, skuespiller og goodwill-ambassadør for FNs befolkningsfond. Furtado ble født i Lisboa og er datter av den kjente RTP-journalisten Joaquim Furtado. Hun er en av Portugals mest kjente tv-personligheter og var en av fire programledere for Eurovision Song Contest 2018 i Lisboa.

Karriere 
Furtado startet sin tv-karriere i begynnelsen av 1990-årene og har jobbet for tv-kanaler som SIC og RTP samt radiostasjonene Rádio Comercial og RDP Antena 3. Hun hadde sin første spillefilmopptreden i 1990 – en replikkløs rolle i filmen Non, ou a Vã Glória de Mandar, regissert av Manoel de Oliveira. Senere spilte hun i filmer som Killing Time (1997), Fatima (1997) og Anjo da Guarda (1998).

Hun fikk sitt nasjonale gjennombrudd som programleder for hitliste-programmet Top + på allmennkringkasteren RTP. Senere startet hun som programleder for MTV Portugal og deretter som programleder for en rekke andre tv-programmer på ulike kanaler. Blant annet har hun ledet Portugals svar på Melodi Grand Prix, Festival da Canção, fire ganger: 2003, 2004, 2015 og 2017.

Furtado var programleder for Eurovision Song Contest 2018 sammen med Sílvia Alberto, Daniela Ruah og Filomena Cautela.

Film og fjernsyn 

 Eurovision Song Contest 2018
 Filhos do Rock (2013–2014)
 The Voice Portugal (2011–)
 Cidade Despida (2010)
 Dá-me Música
 A minha geração (2008)
 Dança Comigo (2006–2007)
 Pequenos em Grande (2005)
 Operação Triunfo (2003)
 Pequenos e Terríveis (1999)
 Uma Noite de Sonho (1995)
 Caça ao Tesouro (1994)
 Chuva de Estrelas (1993)
 MTV Portugal (1992)
 Top + (1991–1992)
 Gala Globos de Ouro
 As Mais Belas Canções de Natal
 SIC No País do Natal
 Gala Portugal Fashion
 Uma Aventura
 O Lampião da Estrela
 Catarina.com
 Fátima
 A Ferreirinha
 Natal dos Hospitais

Referanser

Eksterne lenker 
 
 
 
 
 
 

Programledere for Eurovision Song Contest
Portugisiske skuespillere
Personer fra Lisboa
Fødsler i 1972